सत्संग
सत्संग (संस्कृत सत् = सत्य, संग= संगति) को  अर्थ सनातन धर्म वा हिन्दु दर्शन मा छ | शास्त्र अनुसार सत्संग ३ कुरालाई भन्ने गरिन्छ,  
 "परम सत्य" को संगति, 
 गुरु को  संगति, र 
 व्यक्तिहरूको सभा जसले  संगति सत्य सुन्ने गर्छन , सत्य को कुरा गर्छन र सत्यलाई  आत्मसात् गर्ने गर्छन ।

सत्संग मा  पुर्बिय दर्सन मा आधारित शास्त्रहरू जस्तै वेद, पुराण आदि  पढ्ने एबं सुन्ने गरिन्छ साथै शास्त्र मा रहेका कुराहरु एक अर्कासँग बार्तालाप गरेर निष्कर्ष निकालिने गरिन्छ | शास्त्र को अर्थ बुज्न गुरुको साथ मा सिक्ने गरिन्छ , सत्संग मा सिकेको कुरालाई आफ्नो जीवनमा उतार्न र आफ्नो जीवन सत्मार्ग मा लैजाने गरिन्छ | सत्संग मा योग ध्यान क्रिया गरेर मनलाई शान्त राखने बिधि सिक्ने गरिन्छ | सत्संग ले दुस्कर्म गर्नबाट रोक्छ, मान्छेलाई सत्कर्म गर्न प्रेरित गर्छ |

शास्त्र मा सत्संग बारे 
 सत्संगाद्ववति हि साधुता खलानाम्  
 साधूनां न हि खलसंगात्खलत्वम् ।
 आमोदं कुसुमभवं मृदेव धत्ते 
 मृद्रंधं न हि कुसुमानि धारयन्ति ॥

अर्थ - सत्संग ले दुष्ट मान्छे लाई सत्कर्म गर्न प्रेरित गरेर असल बनाउछ तर दुष्ट को संगतबाट सत्संगी वा असल मान्छे दुष्ट बन्दैन | फूलबाट निस्किएको सुबास माटोले लिने गर्छ तर फूल ले कहिले पनि माटो को सुबास (गन्ध ) लिने गर्दैन |

यो पनि हेर्नुहोस्
हिन्दु

सन्दर्भ सामग्रीहरू

बाह्य कडीहरू

हिन्दु धर्म